Gert Almind
Gert Almind er en dansk læge, fra 1970 alment praktiserende læge i Holbæk. Hans medicinske doktordisputats fra 1984, Forebyggende arbejde med småbørnsfamilier i almen praksis og sundhedspleje, var blandt de første med et emne fra almen lægepraksis.
Gert Almind har sat sig mange spor i den lægelige forskningsverden, bl.a. som adjungeret professor i primær sundhedstjenesteforskning ved Københavns Universitet i 1993-1998, formand for Statens Sundhedsvidenskabelige Forskningsråd i 1994-1995 og medlem af Danmarks Forskningsråd i 1996-2002.
Han har siden 1998 redigeret Medicinsk Årbog, som opdaterer skandinaviske lægers viden. I 2000-2009 var han direktør for Novo Nordisk Fonden.